Official Journal L 323 , 28/11/2002 P. 0041 - 0045



Ir-Regolament tal-Kummissjoni (KE) Nru 2097/2002 tas-27 ta’ Novembru 2002 li jemenda r-Regolament (KE) Nru 94/2002 li jfassal regoli dettaljati dwar l-applikazzjoni tar-Regolament tal-Kunsill (KE) Nru 2826/2000 dwar l-informazzjoni u l-promozzjoni ta’ l-azzjonijiet tal-prodotti agrikoli fuq is-suq intern IL-KUMMISSJONI TAL-KOMUNITAJIET EWROPEJ, Wara li kkunisdrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 2826/2000 tad-19 ta’ Diċembru 2000 dwar informazzjoni u azzjonijiet ta’ promozzjoni fuq il-prodotti agrikoli fis-suq intern [1], u b’mod partikolari l-Artikolu 12 tiegħu, Billi: (1) L-Artikolu 5(1) tar-Regolament tal-Kummissjoni (KE) Nru 94/2002 [2], hekk kif l-aħħar emendat permezz tar-Regolament (KE) Nru 1186/2002 [3], tfassal, minħabba miżuri ta’ implimentazzjoni li jinsabu fil-programmi li għalihom saret referenza fl-Artikolu 6 tar-Regolament (KE) Nru 2826/2000, il-ġurnata tal-15 ta’ Ġunju ta’ kull sena ġiet iffissata għall-federazzjonijiet tal-Komunità tal-kummerċ u l-organizzazzjonijiet li huma interbranch sabiex jissottomettu programm għall-Istat Membru kkonċernat. (2) Bil-ħsieb li jkunu utilizzati r-riżorsi finanzjarji a dispożizzjoni pprovduti minn miżuri ta’ sostenn għal informazzjoni u azzjonijiet ta’ promozzjoni meta ġew applikati l-ewwel darba f’Awissu 2002, dawn l-organizzazzjonijiet għandhom jingħataw l-opportunità illi jissottomettu programmi ġodda. (3) Għaldaqstant ikun ta’ għajnuna illi jipprovdu għall-possibilità li jissottomettu informazzjoni ġdida u programm ta’ promozzjoni darbtejn fis-sena. (4) Billi tieħu in konsiderazzjoni l-esperjenza miksuba fl-eżami tal-programmi sottomessi fil-kamp ta’ l-informazzjoni fis-sistemi tal-Komunità għall-PDOs, PGIs u TSGs u għall-produzzjoni organika, fuq naħa waħda, u l-iżvilupp tal-politika tal-Komunità f’dawn l-oqsma fuq in-naħa l-oħra, il-linji gwida f’dawn is-setturi għandhom ikunu adattati. (5) Ir-Regolament (KE) Nru 94/2002 għaldaqstant għandu jiġi emendat. (6) Il-miżuri pprovduti f’dan ir-Regolament huma skond l-opinjoni li ngħatat fil-laqgħa konġunta u l-kumitati ta’ ġestjoni tal-promozzjoni tal-prodotti agrikoli, ADOTTAT DAN IR- REGOLAMENT: L-Artikolu 1 Ir-Regolament (KE) Nru 94/2002 huwa emendat kif ġej: 1. l-ewwel sentenza fl-Artikolu 5(1) tinbidel b’dan li ġej: "Bil-għan illi timplimenta miżuri li jinsabu fil-programmi li għalihom saret referenza fl-Artikolu 6 tar-Regolament (KE) Nru 2826/2000, il-federazzjonijiet ta’ kummerċ tal-Komunità jew organizzazzjonijiet interbranch li jirrapreżentaw dan is-settur/i kkonċernat għandhom jissottomettu programmi li huma risposta għall-proposti maħruġa mill-Istati Membri kkonċernati mhux aktar tard mill-31 ta’ Jannar u l-31 ta’ Lulju ta’ kull sena."; 2. l-Artikolu 7 huwa emendat kif ġej: (a) l-ewwel sentenza tal-paragrafu 1 tinbidel kif ġej: "Mhux aktar tard mill-15 ta’ Marzu u t-30 ta’ Settembru ta’ kull sena l-Istati Membri għandhom jibgħatu lill-Kummissjoni lista provviżorja tal-programmi u korpi ta’ implimentazzjoni proposti u kopja ta’ kull programm li għażlu."; (b) l-ewwel subparagarfu tal-paragrafu 3 jinbidel kif ġej: "Wara li jkunu iċċekkjati l-programmi fil-lista finali li għalihom saret referenza fit-tielet subparagrafu fl-Artikolu 6(3) tar-Regolament (KE) Nru 2826/2000 il-Kummissjoni għandha tiddeċiedi, mhux aktar tard mill-31 ta’ Mejju u l-15 ta’ Diċembru, liema programmi tista’ tiffinanzja in parti skond il-budgets indikattivi li huma mniżżla fl-Anness III ta’ dan ir-Regolament."; 3. L-Anness III huwa emendat skond l-Anness ta’ dan ir-Regolament. L-Artikolu 2 Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-27 ta’ Novembru 2002. Għall-Kummissjoni Franz Fischler Membru tal-Kummissjoni [1] ĠU L 328, tal-21.12.2000, p. 2. [2] ĠU L 17, tad-19.1.2002, p. 20. [3] ĠU L 173, tat-3.7.2002, p. 4. -------------------------------------------------- L-ANNESS L-Anness III għar-Regolament (KE) Nru 94/2002 huwa emendat kif ġej: 1. Is-sezzjoni imsemmija "Informazzjoni tas-sistema tal-Komunità ta’ ismijiet ta’ oriġini protetti (PDOs), indikazzjoni ġeografiċi protetti (PGIs) u speċjalitajiet tradizzjonalment garantiti (TSGs) u l-logos rispettivi tagħhom" jinbidlu b’li ġej: "1. ĦARSA TAS-SITWAZZJONI Il-kampanja ta’ nformazzjoni tal-Komunità fl-1996 sa l-1998 kienet l-ewwel pass lejn ir-reklamar ta’ l-eżistenza, it-tifsira u l-benefiċċji taż-żewġ sistemi tal-Komunità għall-protezzjoni ta’ l-ikel agrikolu b’karatteristiċi speċifiċi u għaż-żieda ta’ valur kummerċjali. In vista ta’ kampanja qasira, r-rikonoxximent ta’ dawn l-ismijiet, li issa jkopru aktar minn 600 prodott tal-Komunità, għandu jitjieb permezz ta’ aktar miżuri ta’ reklamar tat-tifsira u benefiċċji tagħhom. L-informazzjoni se tkopri ukoll il-logos Komunitarji maħluqa għal dan il-għan, b’mod partikolari l-logo ta’ PDOs u PGIs maħluqa fl-1998. 2. GĦANIJIET - Jipprovdu informazzjoni sħiħa u l-effetti tagħha dwar il-protezzjoni tal-prodotti li ġew irreġistrati u żiedu l-valur kummerċjali, - juru l-kontenut u n-natura Ewropea tas-sistemi ta’ kwalità tal-prodotti agrikoli u ta’ l-ikel permezz ta’ kampanji ta’ aktar minn prodott wieħed għal prodotti minn Stat Membru wieħed jew minn diversi Stati Membri, - jinkoraġgixxu lill-produtturi/proċessuri li mhux qed jieħdu sehem fis-sistema ta’ kwalità tal-Komunità sabiex jużaw din is-sistema billi jkunu konformi ma’ l-ispeċifikazzjonijiet ta’ għadd ta’ prodotti rreġistrati, - jistimolaw it-talba għall-prodotti kkonċernati billi jinformaw lill-konsumaturi u lid-distributuri bl-eżistenza, bis-sinifikat u bil-benefiċċji tas-sitemi ta’ kwalità u logos tagħhom, il-kondizzjonijiet li skondhom jingħataw l-ismijiet, l-iċċekkjar u l-kontrolli relevanti, kif ukoll sistema ta’ rintraċċar. 3. GĦANIJIET EWLENIN - Produtturi u proċessuri, u assoċjazzjonijiet tagħhom, - distributuri (supermarkets, wholesalers, retail outlets, ristoranti), u assoċjazzjonijiet tagħhom, - konsumaturi u assoċjazzjonijiet tagħhom, - opinion multipliers. 4. MESSAĠĠI EWLENIN - Il-prodott/prodotti li fih karatteristiċi speċifiċi minħabba l-oriġini ġeografika tagħhom (PDO/PGI), b’mod partikolari f’dak li jirrigwarda l-għaqda ma’ l-ambjent/oriġini ġeografika tagħhom u r-reputazzjoni tagħhom. Preferenza tingħata lill-kampanji ta’ għadd ta’ prodotti għal prodotti minn Stat Membru wieħed jew inkella minn għadd ta’ Stati Membri, - il-prodott/prodotti li għandu/hom karatteristiċi speċifiċi assoċjati ma’ metodu tradizzjonali partikolari, irrispettivament minn fejn huma prodotti (TSG), - aspetti ta’ kwalità (sigurtà, valur nutrizzjonali u togħma, traceability), - diversità, rikkezza u togħma tal-prodotti kkonċernati, - il-preżentazzjoni ta’ xi prodotti PGI, PDO jew TSG bħala eżempju tat-titjib kummerċjali ta’ l-ikel b’karatteristiċi speċjali, - għanijiet tas-sistema: jipproteġu prodotti li ġew irreġistrati u jżidu l-valur kummerċjali tagħhom, u b’mod partikolari jgħelbu l-usurpazzjoni u imitazzjonijiet ta’ ismijiet protetti. 5. KANALI EWLENIN - Elettroniċi (sit Internet), - Kuntatti ta’ PR mal-media (speċjalizzati, ġurnali ta’ l-ikel u tan-nisa), - kuntatti ma’ assoċjazzjoniiet tal-konsumaturi, - point-of-sale information, - media awdjoviżiva, - dokumenti miktuba (leaflets, brochures, eċċ.), - partecipazzjoni f’fieri u shows, - reklamar f’ġurnali speċjalizzati, - għal programmi sottomessi minn Stat Membru jew ieħor, informazzjoni u azzjonijiet ta’ taħriġ fuq sistemi tal-Komunità PDOs/PGIs/TSGs. 6. DURATA TAL-PROGRAMM Bejn 24 u 36 xahar, b’għanijiet iffissati għal kull stadju. 7. BUDGET INDIKATTIV 4 miljun EUR." 2. Is-sezzjoni intitolata "Produzzjoni organika" tinbidel b’li ġej: "1. ĦARSA LEJN IS-SITWAZZJONI Il-konsum ta’ prodotti agrikoli organiċi huma partikolarment popolari fost il-popolazzjonijiet urbani, iżda l-market share ta’ dawn il-prodotti hija limitata. Livelli ta’ kuxjenza fost il-konsumaturi u l-partijiet interessati l-oħra dwar il-karatteristiċi tal-metodu ta’ tkabbir organiku għadhom relattivament żgħar. 2. GĦANIJIET - Jinkoraġġixxu l-konsum ta’ prodotti organiċi, - Jwessgħu l-kuxjenza fost il-konsumaturi, bdiewa, proċessuri u distributuri ta’ tkabbir organiku u l-prodotti tagħhom, - jagħmlu r-regoli tal-Komunità dwar il-metodi tal-prodotti organiċi, iċċekkjar li jsir u l-logo ta’ tkabbir organiku fil-Komunità magħruf lill-pubbliku in ġenerali. 3. GĦANIJIET EWLENIN - Konsumaturi in ġenerali u target groups ta’ konsumaturi speċifiċi, - bdiewa, proċessuri u distributuri (supermarkets, wholesalers, caterers u canteens, points of sale), - opinion multipliers. 4. MESSAĠĠI EWLENIN - Prodotti organiċi huma naturali, intiżi għall-għixien tal-ħajja moderna u ta’ pjaċir għall-konsumatur. Jirriżultaw minn metodi ta’ produzzjoni li jirrispettaw l-ambjent u l-ħarsien ta’ l-annimali. Il-prodotti huma suġġetti għal produzzjoni stretta u traceability rules. Huma ċċekkjati għall-qbil skond il-katina ta’ l-ikel minn korpi indipendenti u awtoritajiet pubbliċi, - informazzjoni dwar il-logo tal-Komunità (li tista’ tkun supplimentata minn informazzjoni dwar il-logos kollettivi introdotti minn Stati Membri, provdut illi l-ispeċifikazzjoniet tagħhom jilħqu kondizzjonijiet aktar stretti minn dawk imfassla għall-logo tal-Komunità). (Il-messaġġi għandhom ikunu maħsuba u posittivi; messaġġi għall-konsumaturi għandhom jieħdu in konsiderazzjoni l-mudelli għal gruppi ta’ għanijiet differenti. L-użu tal-kelma "organika" u l-ekwivalenti tagħha fir-rigward tal-prodotti ta’ l-ikel huwa protett bil-liġi. Il-logo tal-Komunità huwa simbolu tal-prodotti organiċi u jinftiehem ma’ l-Unjoni Ewropea u jindika prodotti li jilħqu kriterji ta’ produzzjoni ta’ l-UE u għaddew minn testijiet stretti). 5. KANALI EWLENIN - Elettroniċi (sit Internet), u media awdjoviżiva, - linja ta’ informazzjoni telefonika, - kuntatti ta’ PR mal-media (speċjalizzati, ġurnali ta’ l-ikel u tan-nisa, industrija tal-ġurnali, radju u xandir tat-TV dwar prodotti ta’ l-ikel organiċi jew tisjir), - kuntatti ma’ tobba, nutrizzjonisti, għalliema u gruppi speċifiċi oħra, - informazzjoni u dimostrazzjonijiet dwar point-of-sale, - dokumenti miktuba (brochures, ġurnali, eċċ.), - reklamar f’ġurnali speċjalizzati u ġenerali. 6. DURATA TAL-PROGRAMM Bejn 12 u 36 xahar, billi tagħti prijorità lill-programmi multi-annwali li jiffissaw l-objettivi ta’ kull qasam. 7. BUDGET INDIKATTIV 6 miljun EUR." --------------------------------------------------